Բայց, օրինակ, Ֆրանսայի մէջ դպրոց փակուեցաւ: Մխիթարեան վարժարանը փակուեցաւ տարիներ առաջ: Իրենց մեծաւորին հետ երբ խօսեցայ, ըսի. «Հա՛յր սուրբ, դուք սխալ տրամաբանութեան ընթացքի մէջ էք: Ասիկա չի կրնար շարունակուիլ… Աշակերտ քիչ ունիք, լաւ ուսուցիչին լաւ չէք վճարեր, չեն յաջողիր, աշակերտներուն թիւը կը նուազի, ապա՝ ուսուցիչ չէք ունենար: Ուսուցիչ չէք ունենար՝ յաջողութիւնը կը պակսի: Ասիկա անել շրջանակ մըն է»: